เรื่องร้องเรียน (ถนน,ความปลอดภัย) วันที่ 2023-06-28 03:40:12 — แขวงคลองต้นไทร เขตคลองสาน กรุงเทพมหานคร
เรียน ทีมงานเพื่อนชัชชาติ
ในฐานะผู้ที่ใช้รถมอเตอร์ไซด์ ในกรุงเทพ อย่างบ่อยครั้ง
โดยตำแหน่ง เพียงอ้างอิงจุดที่ส่งข้อมูลของผู้ส่งเท่านั้น

เจตนา อยากแจ้งความเดือดร้อนจากผู้ร่วมใช้ถนนที่อยากฝากเรื่องให้ทีมเพื่อนชัชชาติรับทราบ หากสามารถร่วมช่วยแก้ไขได้ครับ

เนื่องจากปัจจุบันบัน โควิดได้คลี่คลาย ผู้ใช้รถก็กลับมาเต็มความจุอีกครั้ง รวมถึงธุรกิจของการส่งของ-ส่งอาหาร ผลักดันให้ผู้ใช้มอเตอร์ไซด์ มีบนท้องถนนมากขึ้นค่อนข้างมาก

ปัญหาที่พบ คือความเดือดร้อนจากผู้ใช้รถมอเตอร์ไซด์ ดังนี้

1. ละเลยการใช้กระจกข้าง/ บางคันถอดอุปกรณ์เสริมดังกล่าว ส่งผลให้เป็นอันตรายต่อผู้ใช้ท้องถนนร่วมฯ เพราะคาดเดาได้ว่า ผู้ใช้รถคันดังกล่าว ย่อมไม่สามารถมองเห็นรถคันอื่นได้อย่างแน่นอน 

2. พฤติกรรมการสูบบุหรี่ขณะขับรถ ซึ่งพบเห็นได้ทั้งรถมอเตอร์ไซด์ และรถประเภทอื่น โดยผลที่เกิดคือ ผู้สูบฯ มักพ่นควันโดยกระทบผู้ใช้รถท่านอื่น ทั้งส่วนของควันที่เผาไม้ และเถ้าของบุหรี่ที่ร่วมด้วย รวมถึงผลต่อมาที่ค่อนข้างแน่นอน ว่าเกิดการทิ้งก้านบุหรี่บนท้องถนน 

หวังเป็นอย่างยิ่งว่า เรื่องที่ส่งฯ จะถูกพิจารณาในมุมของผู้ใช้รถ และทางผู้ร้องฯ จะขอบคุณเป็นอย่างยิ่ง หากถูกนำไปแก้ไขได้ในอนาคต
ขอบคุณครับ

ทั้งนี้ ภาพที่ส่งประกอบกันนี้ เป็นแค่ตัวอย่างของลักษณะรถมอเตอร์ไซด์ที่ถอดอุปกรณ์ส่วนเสริมดังกล่าว ซึ่งคาดเดาได้ว่าพฤติกรรมของผู้ขี่อาจจะส่งผลกระทบต่อผู้ใช้ถนนร่วมด้วยเท่านั้นครับ